Държавен вестник, бр. 109, 2013 г., стр. 52

СТР.  52	
Д Ъ Р Ж А В Е Н  В Е С Т Н И К 	
БРОЙ  109
министерствата и на държавните агенции, 
съгласно която се разработват бюджетните 
им прогнози и проектите им на бюджети.
(2) Класификацията по ал. 1 се изготвя 
от министъра на финансите по предложение 
на съответния първостепенен разпоредител 
с бюджет.
Чл. 78. (1) Вътрешнокомпенсирани проме-
ни на утвърдените с този закон разходи по 
области на политики и бюджетни програми 
по бюджетите на Министерския съвет, на 
министерствата и на държавните агенции за 
2014 г. се одобряват по реда на чл. 109, ал. 1 
от Закона за публичните финанси.
(2) В случаите, когато с този закон е ут-
върдено разпределение на разходите само по 
една област на политика по бюджетите на 
Министерския съвет, на министерствата и 
на държавните агенции, вътрешнокомпенси-
рани промени на утвърдените им разходи по 
бюджетни програми се одобряват също по 
реда на чл. 109, ал. 1 от Закона за публичните 
финанси.
Чл. 79. Министерският съвет може да 
извършва промени на утвърдените с този за-
кон максимални размери на ангажиментите 
за разходи, които могат да бъдат поети през 
2014 г., и на максималните размери на новите 
задължения за разходи, които могат да бъдат 
натрупани през 2014 г., на първостепенните 
разпоредители с бюджет, част от държавния 
бюджет след представянето на годишните им 
отчети за 2013 г.
Чл. 80. Министерският съвет може да 
извършва промени в показателите по чл. 86, 
ал. 2, т. 5 и 6 от Закона за публичните фи-
нанси при извършване на промени по реда 
на чл. 109, ал. 2 от същия закон. 
Чл. 81. (1) Министерският съвет утвърждава 
разходите за персонал (заплати, възнагражде-
ния и задължителни осигурителни вноски на 
лицата по трудови, извънтрудови и служебни 
правоотношения) през 2014 г. на първостепен-
ните разпоредители с бюджет по държавния 
бюджет с изключение на Народното събрание 
и на съдебната власт.
(2) Разходите за персонал се извършват до 
утвърдения по ал. 1 размер.
(3) Увеличение на разходите за персонал 
може да се извърши само с нормативен акт 
на Министерския съвет:
1. при структурни промени за сметка на 
намаление на други показатели по бюджета 
на съответния разпоредител с бюджет;
2. при намаление на разходите за персо-
нал по бюджетите на други разпоредители с 
бюджет.
(4) Икономията на разходите за персонал 
може да се използва текущо или с натрупване 
само за изплащането на допълнителни възна-
граждения и дължимите за тях осигурителни 
вноски и/или за издръжка.
(5) При намаляване числеността на персона-
ла, извън случаите на извеждане на дейности 
от бюджетно на друго финансиране и случа-
ите на намаляване на персонала вследствие 
на преминаване на функции и персонал към 
друго бюджетно предприятие, икономиите от 
разходите за персонал може да се използват 
за увеличаване на индивидуалните основни 
месечни заплати съобразно оценката на изпъл-
нението и за изплащане на дължимите към 
тях осигурителни вноски и/или за издръжка.
(6) Алинеи 1 – 5 не се прилагат по отно-
шение на разходите за персонал за сметка на:
1. получени средства от помощи и дарения, 
по международни договори и програми;
2. разходи за социално-битово и културно 
обслужване на персонала с характер на въз-
награждения;
3. получени трансфери от други бюджети;
4. разходи за персонал на делегираните 
бюджети и целеви средства по програми за 
развитие на средното образование;
5. разходи за изпълнение на Националния 
план за действие по заетостта и за възнаграж-
дения на приемните семейства по Закона за 
закрила на детето;
6. проекти по Оперативна програма „Раз-
витие на човешките ресурси“.
(7) Алинеи 4, 5 и 6 се прилагат съответно 
и от Националния осигурителен институт, 
Националната здравноосигурителна каса и 
от общините за делегираната от държавата 
дейност „Общинска администрация“.
Чл. 82. Бюджетните организации, настане-
ни в сгради – собственост на държавата или 
на общините, не заплащат наеми.
Чл. 83. (1) Определя сметките за средствата 
от Европейския съюз, за които през 2014 г. 
Министерският съвет ще утвърждава годишни 
разчети, съгласно приложение № 8.
(2) Промени в разчетите по сметката за 
средствата от Европейския съюз на Национал-
ния фонд се извършват от Министерския съвет 
по предложение на министъра на финансите 
след изтичане на третото тримесечие на бю-
джетната година при съществено влошаване 
на бюджетното є салдо.
(3) Промени в разчетите по сметката за 
средствата от Европейския съюз на Държавен 
фонд „Земеделие“ се извършват от Минис-
терския съвет по предложение на министъ-
ра на земеделието и храните съгласувано с 
министъра на финансите след изтичане на 
третото тримесечие на бюджетната година 
при влошаване на бюджетното є салдо.
(4) Министърът на финансите може да из-
вършва компенсирани промени по утвърдените 
годишни разчети на сметката за средствата 
от Европейския съюз на Националния фонд и 
на Държавен фонд „Земеделие“ при запазване 
на тяхното бюджетно салдо.